Държавен вестник, бр. 26, 2026 г., стр. 5

БРОЙ  26	
Д Ъ Р Ж А В Е Н  В Е С Т Н И К 	
СТР.  5  
от датата на получаване в пощенската служба 
за доставяне. Броят на служебните известия 
и времевият интервал на уведомяване на 
получателите се определят от пощенските 
оператори в Общите условия на договора с 
потребителите по чл. 21, ал. 1 ЗПУ (Общите 
условия), като броят на служебните известия 
е не по-малък от две.
Чл. 9. (1) Препоръчаните пощенски пратки 
се доставят на адреса за доставка лично на 
получателя срещу подпис.
(2) Когато при посещението на адреса 
поради отсъствие на получателя по ал. 1 
пощенската пратка не може да бъде доста­
вена, в пощенската кутия се оставя писмено 
служебно известие с покана получателят да 
се яви за получаване на пратката в пощен­
ската служба в срок, определен от пощенския 
оператор, не по-кратък от 20 дни, но ненад­
хвърлящ 30 дни от датата на получаване в 
пощенската служба за доставяне. Броят на 
служебните известия и времевият интервал 
на уведомяване на получателите се определят 
от пощенските оператори в общите условия 
на договора с потребителите, като броят на 
служебните известия е не по-малък от две.
Чл. 10. Непрепоръчани и препоръчани 
пощенски пратки, адресирани до еднолични 
търговци и юридически лица, се доставят на 
посочения върху пратката адрес.
Чл. 11. (1) Доставянето на пощенски прат­
ки с обявена стойност се извършва в пощен­
ската служба на получаването им, за което 
получателите се уведомяват от пощенските 
оператори с писмено служебно известие. 
Броят на известията и времевият интервал 
на уведомяване на получателите се определят 
от пощенските оператори в общите условия, 
като броят на известията е не по-малък от две.
(2) Доставяне на пощенски пратки с обяве­
на стойност може да се извършва и на адреса 
на получателя, ако за това има допълнително 
споразумение с подателя или получателя, 
сключено по реда на общите условия на до­
говора с потребителите.
Чл. 12. (1) Доставянето на пощенски ко­
лети без и със обявена стойност се извършва 
в пощенската служба на получаването им, за 
което получателите се уведомяват от пощен­
ските оператори с писмено служебно известие. 
Броят на известията и времевият интервал на 
уведомяване на получателите се определят 
от пощенските оператори в общите условия 
на договора с потребителите, като броят на 
известията е не по-малък от две.
(2) Доставяне на пощенски колети без и 
със обявена стойност може да се извършва 
и на адреса на получателя, ако за това има 
допълнително споразумение с подателя или 
получателя, сключено по реда на общите 
условия на договора с потребителите.
Чл. 13. (1) Доставянето на пощенски прат­
ки с наложен платеж се извършва в пощен­
ската служба на получаването им, за което 
получателите се уведомяват от пощенските 
оператори със служебно известие. Броят на 
известията и времевият интервал на уве­
домяване на получателите се определят от 
пощенските оператори в общите условия 
на договора с потребителите, като броят на 
известията е не по-малък от две.
(2) Доставяне на пощенски пратки с нало­
жен платеж може да се извършва и на адреса 
на получателя, ако за това има допълнително 
споразумение с подателя или получателя, 
сключено по реда на общите условия на до­
говора с потребителите.
Чл. 14. В допълнение към известията по 
чл. 8, ал. 2, чл. 9, ал. 2, чл. 11, ал. 1, чл. 12, 
ал. 1 и чл. 13, ал. 1 пощенският оператор може 
да уведоми получателя и по друг подходящ 
начин (SMS, електронна поща, телефонно 
повикване) за наличието, мястото и срока, 
в който може да получи пратката си.
Чл. 15. Пощенски пратки, адресирани „до 
поискване“, се доставят на получателя в по­
щенската служба на получаването им срещу 
документ за самоличност.
Чл. 16. (1) Доставянето на пощенски прат­
ки, адресирани до получатели, които живеят 
извън границите на населеното място, се 
извършва в точката за достъп на получава­
нето им.
(2) При писмено заявено желание на полу­
чателите по ал. 1 може да бъдат уведомявани 
за наличието на тяхно име на пощенски прат­
ки, ако за това има изрично допълнително 
споразумение, сключено по реда на общите 
условия на договора с потребителите.
(3) Непрепоръчани кореспондентски прат­
ки, адресирани до получатели по ал. 1, може да 
се доставят и в други места или съоръжения, 
договорени между пощенските оператори и 
потребителите. Съоръженията се поставят на 
подходящи места – достъпни за пощенските 
оператори и за потребителите.
Чл. 17. Пощенски пратки, които не мо­
гат да бъдат доставени на получателите, се 
връщат на подателите в срок и при условия, 
определени в общите условия на договора с 
потребителите, освен ако не е договорено 
друго между страните.
Чл. 18. Недоставени пощенски пратки, 
които не могат да бъдат върнати на подате­
лите, се третират съгласно общите условия на 
договора с потребителите или постигнатите 
двустранно договорени условия.